
నల్లధనంపై యుద్ధంలో భాగంగా ఆపరేషన్ క్లీన్ మనీ రెండో దశ మొదలైంది. ఇందులో భాగంగా పెద్ద నోట్ల రద్దు సమయంలో బ్యాంకుల్లో భారీ ఎత్తున డిపాజిట్లు చేసిన 60 వేల మందిని గుర్తించి, వారి ఆర్థిక వ్యవహారాలపై దర్యాప్తు చేపడుతున్నారు. ఇందులో 1,300 హైరిస్క్ వ్యక్తులని ఐటి వర్గాలు తెలిపాయి.నల్లధనాన్ని గుర్తించి లెక్కలు తేల్చేందుకు, తాము గుర్తించిన వ్యక్తులను పిలిచి సమగ్రంగా దర్యాప్తు చేయనున్నట్టు కేంద్ర ప్రత్యక్ష పన్నుల బోర్డు (సిబిడిటి) వెల్లడించింది. పెద్ద నోట్ల రద్దు తర్వాత బ్యాంకుల్లో భారీ మొత్తాల్లో డబ్బు చేసిన కొందరు వ్యక్తులు దానిని తమ వ్యాపార రాబడిగా చూపించే ప్రయత్నం చేస్తున్నారు. కేవలం నెల రెండు నెలల వ్యవధిలోనే వ్యాపార రాబడులు వారు చెబుతున్న స్థాయిలో పెరగడం దాదాపు అసంభవం. ఇలా అసాధారణ రాబడులను ప్రకటించిన ఆసాముల జాబితాను ఐటి శాఖ సిద్ధం చేసింది. వీరంతా ఇప్పుడు అధికారుల ముందు లెక్కల్లోని వాస్తవాలను తేల్చాల్సి ఉంది. ఈ 60 వేల మందికీ ఆన్లైన్లో ఐటి శాఖ ముందస్తు సమాచారం పంపుతుంది. అవసరాన్ని బట్టి సర్వేలు, దాడులు ఉంటాయి. అసెసీలు ఐటి అధికారుల ఎదుట హాజరై వారు సూచించిన డాక్యుమెంట్లను సమర్పించాల్సి ఉంటుంది. అనుమానాస్పదమైన, పన్నుల చెల్లింపును దాటవేసిన ఖాతాలన్నింటినీ అధికారులు క్షుణ్ణంగా పరిశీలిస్తారు. ఈ ప్రక్రియ పూర్తయ్యే సరికి కనీసం ఏడాది పడుతుందని అంచనా.

nalladhanampai yuddhamlo bhagamga aperation cleen manee rendo dasha modalaindi. indulo bhagamga pedda notla raddu samayamlo byaankullo bhari ettuna depaajitlu chesina 60 vela mandini gurtinchi, vaari aardhika vyavahaaraalapai daryaaptu chepadutunnaru. indulo 1,300 hyrisk vyaktulani aiti vargaalu telipai.nalladhanaanni gurtinchi lekkalu telchenduku, taamu gurtinchina vyaktulanu pilichi samagramgaa daryaaptu cheyanunnattu kendra pratyaksha pannula bordu (sibiditi) velladinchindi. pedda notla raddu tarvaata byaankullo bhari mottaallo dabbu chesina kondaru vyaktulu daanini tama vyapara rabadiga choopinche prayatnam chestunnaru. kevalam nela rendu nelala vyavadhiloonae vyapara raabadulu vaaru chebutunna sthaayilo peragadam daadaapu asambhavam. ilaa asaadhaarana raabadulanu prakatinchina aasaamula jaabitaanu aiti saakha siddham chesindi. veerantaa ippudu adhikaarula mundu lekkalloni vaastavaalanu telchalsi undi. ee 60 vela mandikee aanlainlo aiti saakha mundastu samacharam pamputundi. avasaraanni batti sarvelu, daadulu untaayi. aseseelu aiti adhikaarula eduta hajarai vaaru suuchinchina daakyumentlanu samarpinchaalsi untundi. anumaanaaspadamaina, pannula chellimpunu daatavesina khaataalannintinii adhikaarulu kshunnamgaa pariseelistaaru. ee prakriya puurtayyee sariki kaneesam edaadi padutundani anchana.